洪梦栋，字仁升，号东木，广东潮州府海阳县人，明朝末年政治人物。同进士出身。父洪濬与母林氏以孝称，梦栋能世其德。崇祯十三年（1640年）庚辰科进士，因反对时局，未出仕为官。永历己丑官吏科右给事中，先是郡人湘阴县知县杨开殉难未恤，梦栋与兵部武库司主事傅天祐上奏之，开得赠太仆寺少卿，谥忠烈。癸巳，郝尚久在潮州叛清反正，梦栋毁家助饷，未几城陷，遁于荒外，贫不能自给，居外数年，郁郁以卒。同邑陆漾波有《怀洪梦栋与谢元汴》诗。